Here is a page extracted from Wikipedia that may contain CSS, HTML, and a lot of unformatted text.

Title: المتحف القبطى
Content: المتحف القبطى, متحف فى مصر, اسسه مرقس باشا سميكه فى مصر القديمه فى القاهرة سنة 1910 و جمع فيه تحف و مقتنيات نادره من الكنايس والاديره القديمه من كل نواحى مصر من روائع الفن القبطى, و فضل ملك للبطرخانه لغاية سنة 1933 لما اتنقل لرعاية الدوله, و اتضافت ليه اجنحه جديده, و بقى واحد من أهم و اشهر متاحف مصر. بيحيط بيه حصن بابليون و الكنيسه المعلقه و موجود فى منطقه اسمها مجمع الأديان. اتعملت للمتحف عمره و اتجدد و اترمم بتكلفة 30 مليون جنيه و افتتحه الرئيس حسنى مبارك بعد التجديد فى 26 يونيه سنة 2006.

بيضم المتحف القبطى ابداعات و أثارات مصر القبطيه. المتحف فيه سبع اقسام من ضمنها قسم المنسوجات و الهدوم الكهنوتيه الجميله, و قسم العاج, و قسم الأيقونات, و قسم المعادن, و قسم القزاز و الطفله و قسم المصنوعات الخشبيه.

فى المتحف مكتبه قيمه كبيره فيها كتب و مخطوطات تاريخيه نادره.

اقسام المتحف الرئيسيه 
المتحف داه بيعتبر من اكبر متاحف العالم لآثار مصر من المرحله القبطيه و هوا بيضم الاقسام:
 قسم الاحجار والرسوم الجصيه.
 قسم تطور الكتابه القبطيه و المخطوطات.
 قسم الاقمشه و المنسوجات.
 قسم العاج و الايقونات.
 قسم الاخشاب.
 قسم المعادن.
 قسم الطفله و الزجاج.

مواقع خارجيه ليها علاقه بالموضوع 
 موقع المتحف القبطى
 قسم المنشور من المخطوطات المحفوظة بالمتحف القبطي بالقاهرة 
 صفحة الاثار والفنون القبطية علي موقع الكنوز القبطية 
 تراث الكتاب الاقباط : أولاد العسال
 جمعية الاثار القبطيه

آثار القاهرة
قبطى
القاهرة
قبطى
متحف قبطى
متحف قبطى
الكنيسه المصريه